# เสน่ห์บางกอก
เสน่ห์บางกอก เป็นภาพยนตร์ไทย ที่ออกฉายเมื่อปี พ.ศ. 2509 ในระบบ 16 มม.เสน่ห์บางกอก (2509) ที่เว็บไซต์ ThaiFilmDb. พากย์สด บทประพันธ์ของ อาจินต์ ปัญจพรรค์ ที่เป็นบทละครวิทยุ สร้างโดย แหลมทอง ภาพยนตร์ กำกับโดย วิจิตร คุณาวุฒิ อำนวยการสร้างโดย	ทองปอนด์ คุณาวุฒิ นำแสดงโดย ภาวนา ชนะจิต, พร ภิรมย์, พยงค์ มุกดา, จิราวรรณ รุทธศิริ ฉายครั้งแรกต้อนรับตรุษจีนปี 2509 เสน่ห์บางกอก (2509 พร ภิรมย์-ภาวนา) โดย มนัส กิ่งจันทร์

ได้รับรางวัลตุ๊กตาทองในสาขา ผู้กำกับการแสดงยอดเยี่ยม บทภาพยนตร์ยอดเยี่ยม และรางวัลตุ๊กตาเงินในสาขารางวัลพิเศษในการแสดงบทตลกในตัว ในพิธีมอบ รางวัลตุ๊กตาทอง ครั้งที่ 8 ประจำปี พ.ศ. 2508 เมื่อวันที่ 3 พฤษภาคม พ.ศ. 2509 ปัจจุบัน ตัดเหลือแค่ชั่วโมงครึ่ง ฉากเพลงก็หายไปด้วย (ต้นฉบับยาวประมาณสองชั่วโมงครึ่ง)

สร้างใหม่ในปี พ.ศ. 2524 โดย พีแอนค์ซันส์ โปรดักชั่น  นำแสดงโดย สรพงษ์ ชาตรี และ เนาวรัตน์ ยุกตะนันท์ บทภาพยนตร์โดย คุณาวุฒิ อำนวยการสร้างโดย พิศมัย เล็กประเสริฐ กำกับการแสดงโดย ภราดร เล็กประเสริฐ

ในปี พ.ศ. 2539 เป็นละครโทรทัศน์ทาง ช่อง 3 นำแสดงโดย ศรัณย์ สาครสิน และ นุศรา ประวันณา

ในปี พ.ศ. 2554 ทาง ช่อง 7 สี นำแสดงโดย ศรัณย์ ศิริลักษณ์ และ ป่านทอง บุญทอง ร่วมด้วย ณัฎฐ์ ทิวไผ่งาม, ธันย์ชนก ฤทธินาคา กำกับการแสดง พนม นพพร และ ชัยวุฒิ เทพวงษ์  ผลิตโดย นพพรโปรโมชั่น แอนด์ พิคเจอร์ละคร เสน่ห์บางกอก ทาง ช่อง 7 สี.

 เรื่องย่อ ภาพยนตร์ พ.ศ. 2509 
แพร (พร ภิรมย์) หนุ่มบ้านศาลาเกวียนหลงใหลความเจริญของเมืองบางกอกถึงขนาดหนีการบวชทดแทนพระคุณพ่อแม่คือกำนันปลั่ง (พยงค์ มุกดา) หนีที่จะต้องแต่งงานกับ สไบ (ภาวนา ชนะจิต) สาวบ้านนาที่พ่อแม่เลือกให้ไปเมืองบางกอก แต่แล้วเมืองบางกอก ก็ทำให้แพรผิดหวังเพราะเจอแต่คนแล้งน้ำใจ ไม่ว่าจะเป็นสาวบางกอกที่แพรคิดจะรักก็ไม่ใยดี ซ้ำต้องเผชิญกับนักเลงหัวไม้แย่งชิงพระพุทธรูปที่แพรนำติดตัวมาจนแพรต้องไปเป็นนักมวย ฝ่ายพ่อแม่ก็ออกตามหาตัวแพรกันจ้าละหวั่น แต่แล้วในที่สุดแพรก็หันหลังให้กับเมืองบางกอก กลับบ้านนอกมาพร้อมๆ กับพ่อแม่และสไบที่ออกตามหาด้วยความเป็นห่วง

 เรื่องย่อ ละครโทรทัศน์ พ.ศ. 2554  
แพร พนมพร มีความใฝ่ฝันอยากเป็นนักร้อง แต่พ่อตนเองซึ่งเป็นกำนันอยากให้เป็นปลัดอำเภอ แต่แพรก็พยายามที่จะไปสมัครเป็นนักร้อง สไบ จึงไปฟ้องกำนัน กำนันโกรธมากเมื่อรู้ว่าแพรหนีไปร้องเพลง แพรจึงโกรธแค้นสไบมากที่มาทำลายโอกาส กำนันอยากให้แพรแต่งงานกับสไบ 
แพรจึงตัดสินใจหนีเข้ากรุงเทพพร้อมขบวนของวงลูกทุ่ง เมื่อกำนันรู้ว่าแพรหนีมากรุงเทพก็เป็นห่วงมากชวนผึ่ง เพื่อนรักของแพร เข้ากรุงเทพเพื่อตามหาแพร เมื่อมาถึงกรุงเทพ แพรได้ไปร้องเพลง จนมีคนสนใจในตัวแพร  แต่กำนันจะพาแพรกลับบ้าน แพรไม่ยอมกลับ แพรอยากเป็นนักร้อง กำนันจึงอนุญาตให้แพรได้เป็นนักร้อง กำนันจึงขอสัญญาแลกเปลี่ยนว่า หลังจากเป็นนักร้องแล้ว แพรกับสไบต้องแต่งงานกัน

แก้วทิพย์จึงมาออดอ้อนแพรต่าง ๆ นานาให้ยอมมาเป็นนักร้องในค่ายของแก้วทิพย์ และสร้างสถานการณ์ให้เกิดการเข้าใจผิดกับสไบและกำนัน จนแพรยอมยกเลิกสัญญากับค่ายเดิมไปอยู่กับแก้วทิพย์ สไบเสียใจมาก ศักดิ์ชายทำเพลงให้แพร เพื่อหลอกล่อให้แพรอยู่กับเขาและจะให้แพรแจ้งเกิดเป็นนักร้องลูกทุ่ง สไบสงสารกำนันจึงแอบไปหาแพรเตือนสติให้แพรตาสว่าง แต่กลับถูกแพรด่าว่าสไบขัดขวางความฝันของเขาและไล่สไบกลับบ้านอีก สไบเสียใจมาก แก้วทิพย์รู้ว่าสไบมาหาแพรก็ไม่พอใจเลยสั่งลูกน้องสั่งสอนสไบโดยจับสไบมาข่มขืน ขณะที่แพรรอเวลาจะขึ้นคอนเสิร์ต เขาได้ยินแก้วทิพย์คุยเรื่องให้ไปจับสไบ แพรตกใจจึงรีบออกจากหลังเวทีเพื่อที่จะไปช่วยสไบ เกิดการต่อสู้กันแพรพลาดท่าถูกแทง แพรปกปิดบาดแผลของตัวเองไว้แล้วขึ้นเวทีร้องเพลงบนเวทีคอนเสิร์ต จนจบเพลงแล้วล้มลง ทุกคนจึงรีบนำแพรส่งโรงพยาบาล แก้วทิพย์และลูกน้องถูกตำรวจจับ แพรต้องนอนโรงพยาบาลอยู่หลายวันโดยมีสไบคอยดูแลอย่างใกล้ชิด 

ต่อมา แพรได้หายดี  จึงตัดสินใจกลับบ้านและไปขอสไบแต่งงาน กำนันส่งสไบไปเรียนมหาวิทยาลัยจนจบรัฐศาสตร์และกลายเป็นปลัดอำเภอหญิงคนแรกของหมู่บ้าน เป็นที่ภาคภูมิใจของทุกคน แพรก็กลายเป็นนักร้องลูกทุ่งชื่อดัง

 เพลงประกอบละคร 

 พ.ศ. 2509 จำนวน 8 เพลง โดยวงดนตรี พยงค์ มุกดา ประกอบเพลง ได้แก่ 
 เพลง โอ้บางกอก ร้องโดย พร ภิรมย์
 เพลง เหนื่อย ร้องโดย พร ภิรมย์
 เพลง กระดูกลั่น ร้องโดย เพชร พนมรุ้ง
 เพลง โสน-สะเดา ร้องโดย พร ภิรมย์-ภาวนา ชนะจิต
 เพลง แหล่ทำขวัญนาค ร้องโดย ขุนแผน ลูกปราจีน
 เพลง เกลียดบางกอก ร้องโดย พร ภิรมย์-ผ่องศรี วรนุช
 เพลง นักมวย ร้องโดย วินัย แก้วส่งศรี
 เพลง หญิงใด ใจเดียว ร้องโดย ชัยชนะ บุญยะโชติ

 พ.ศ. 2554 (ออกอากาศช่อง 7HD) เพลงประกอบละครเสน่ห์บางกอก มีด้วยกันทั้งหมดจำนวน 10 เพลง 
 เพลง เสน่ห์บางกอก ขับร้องโดย สด ชนะพล
 เพลง ปีกฝันเปียกฝน ขับร้องโดย ศรัณย์ ศิริลักษณ์
 เพลง ดินอยากเป็นดาว ขับร้องโดย ศรัณย์ ศิริลักษณ์
 เพลง ตะลึงบางกอก ขับร้องโดย ป่านทอทอง บุญทอง
 เพลง สับสน ขับร้องโดย ป่านทอทอง บุญทอง
 เพลง กิ๊กไว้กั๊ก ขับร้องโดย กวินตรา โพธิจักร
 เพลง คอยวันเธอทิ้ง ขับร้องโดย สิริลภัส กองตระการ
 เพลง แอบรักคนมีเจ้าของ ขับร้องโดย พิมพ์ชนก เลี่ยนกัตวา
 เพลง คนโกหก ขับร้องโดย ศรัณย์ ศิริลักษณ์ ร่วมกับ ป่านทอทอง บุญทอง
 เพลง จบกันไปเลย ขับร้องโดย สุรชัย  สมบัติเจริญ, เอกพันธ์  บันลือฤทธิ์ และ ดารัณ  ฐิตะกวิน

 นักแสดง 
ปีพ.ศ. 2509 พ.ศ. 2524 พ.ศ. 2539พ.ศ. 2554 รูปแบบ/ออกอากาศภาพยนตร์ 16 มม.ภาพยนตร์ 35 มม.ช่อง 3ช่อง 7ผลิตโดยแหลมทอง ภาพยนตร์พีแอนค์ซันส์นพพรโปรโมชั่น แอนด์ พิคเจอร์บทประพันธ์แหลมทอง ภาพยนตร์อาจินต์ ปัญจพรรค์อาจินต์ ปัญจพรรค์ทองปอนด์ คุณาวุฒิพิศมัย เล็กประเสริฐวิจิตร คุณาวุฒิบทโทรทัศน์วิจิตร คุณาวุฒิวิจิตร คุณาวุฒิระฆังเงินกำกับการแสดงวิจิตร คุณาวุฒิภราดร เล็กประเสริฐพนม นพพรไพรัช สังวริบุตรวิเชียร เรืองวิทยกุลชัยวุฒิ เทพวงษ์ตัวละครนักแสดงหลักนักแสดงหลักนักแสดงหลักนักแสดงหลักแพรพร ภิรมย์สรพงษ์ ชาตรีศรัณย์ สาครสินศรัณย์ ศิริลักษณ์สไบภาวนา ชนะจิตเนาวรัตน์ ยุกตะนันท์นุศรา ประวันณาป่านทอง บุญทองผึ่งณัฏฐ์ ทิวไผ่งามลั่นทมธันย์ชนก ฤทธินาคาตัวละครนักแสดงสมทบนักแสดงสมทบนักแสดงสมทบนักแสดงสมทบครูวิชัยนนทพันธ์ ใจกันทาสายสุนีย์ฐิตินันท์ สุวรรณถาวรก้านภาณุ สุวรรณโณแม่ช้อยจีราวรรณ รุทธศิริดารัณ ฐิตะกวินกำนันปลั่งพยงค์ มุกดาไพโรจน์ ใจสิงห์เอกพันธ์ บันลือฤทธิ์นายเบิ้มสุรชัย สมบัติเจริญสมพลสุรวุฑ ไหมกันศักดิ์ชาย ไชย ขุนศรีรักษากิมลั้งอติมา ธนเสนีวัฒน์แก้วทิพย์ ณหทัย พิจิตรากวินตรา โพธิจักรชัยเขาทราย แกแล็คซี่สุธีกลศ อัธเสรีศศิมลสิริลภัส กองตระการเอี่ยมบริพันธ์ ชัยภูมิชิดชวนภ โพธิ์ประเสริฐมิ่งชาติชาย จินดาติ๋มจำเริญ สมบูรณ์บิ๊กณรงค์ศักดิ์ ปักษีชอบนพรุจ ประภาศิริเปี๊ยกอิทธิศักดิ์ เลิศชาญโรจน์อาโกยิ่งใหญ่ เพิ่มสกุลครูเพลงสดใส รุ่งโพธิ์ทองบุญโทนบุญโทน คนหนุ่มนิดหน่อยวรินทร์พร วิสัยต้อยติ่งศราวุธ ศุขรัตน์มาลัยวาโย เกียรติกนกสายบัวภัสรา อภิรักษ์ลี้พลดอกแก้วธันยรัตน์ ไทยยิ่งแดนเซอร์กัลยดา ชัยมงคลแดนเซอร์วราภรณ์ บุญเกื้อแดนเซอร์กชกร ส่งแสงเติมแดนเซอร์อรวิสา ทิวไผ่งามสำริดปิยะธาดา คำคล้ายชะเอมวีรินท์ เชยอรุณมดพิมพ์ชนก เลี่ยนกัตวารัศมีชุติมา ทั่งศรีแจ่มพูลทรัพย์ บุญจ่ายอุ้ยณัฐดนัย ชนิตร์วัฒน์นครกฤษณะ เกษศิริ